28/08/2013 | Administración LocalMunicipal
Cabanas
Aprobación definitiva modificación taxa

Non presentándose alegación durante o prazo de exposición ao público, queda elevado a definitivo o acordo do Pleno do Concello adoptado en data 29 de maio de 2013, sobre modificación da taxa por utilización privativa ou aproveitamentos especiais constituídos no solo, subsolo ou voo das vías públicas municipais, a favor de empresas explotadoras de servizos de suministros que resulten de interese xeral ou afecten a xeralidade ou a unha parte importante da veciñanza, así como da correspondente ordenanza fiscal reguladora, cuxo texto íntegro faise público no cumprimento do establecido no artigo 17.4 do Texto refundido da Lei reguladora das facendas locais, aprobado por Real Decreto Lexislativo 2/2004, do 5 de marzo. Contra a aprobación definitiva poderá interpoñerse recurso contencioso-administrativo nos termos establecidos na Lei reguladora da xurisdición contencioso-administrativa. O amparo do previsto nos artigos 57, 20 e 24.1 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, regúlase a taxa por utilización privativa ou aproveitamentos especiais constituídos no solo, subsolo ou voo das vías públicas municipais, a favor de empresas explotadoras de servizos de subministración que resulten de interese xeral ou afecten a xeneralidade ou a unha parte importante da veciñanza, que se rexerá pola presente Ordenanza Fiscal.1. Constitúe o feito impoñible da taxa o disfrute da utilización privativa, ou os aproveitamentos especiais constituídos no solo, subsolo e voo das vías públicas municipais, a favor de empresas ou entidades que utilizan o dominio público para prestar os servizos de subministración que resulten de interese xeral ou afecten á xeneralidade ou a unha parte importante da veciñanza.2. O aproveitamento especial do dominio público producirase sempre que para a prestación do servizo da subministración débanse utilizar antenas, instalacións ou redes que materialmente ocupen o solo, subsolo ou voo das vías públicas municipais, con independencia de quen sexa o titular daquelas.3. En particular, comprenderanse entre os servizos referidos nos apartados anteriores, as subministracións de auga, gas, electricidade, telefonía fixa e outros medios de comunicación que se presten, total ou parcialmente, a través de redes e antenas fixas que ocupan o dominio público municipal.4. O pagamento da taxa reguladora nesta Ordenanza supón a exclusión expresa da exacción doutras taxas derivadas da utilización privativa ou o aproveitamento especial constituído no solo, subsolo ou voo das vías públicas municipais, necesarios para a prestación dos servizos de subministracións de interese xeral.1. Son suxeitos pasivos as empresas ou entidades explotadoras de servizos de subministración que resulten de interese xeral ou afecten á xeneralidade ou a unha parte importante da veciñanza, tales como abastecemento de auga, subministración de gas, electricidade, telefonía (fixa) e outros análogos, así como tamén as empresas que explotan a rede de comunicación mediante sistemas de fibra óptica, televisión por cable ou calquera outra técnica, independentemente do seu carácter público ou privado. A estes efectos, inclúense entre as empresas explotadoras dos ditos servizos as empresas distribuidoras e que comercialicen os mesmos.2. Teñen a consideración de suxeitos pasivos as empresas ou entidades explotadoras a que se refire o apartado anterior, tanto se son titulares das correspondentes redes a través das cales se efectúan as subministracións como se, non sendo titulares das ditas redes, o son dos dereitos de uso, acceso ou interconexión ás mesmas.3. Tamén serán suxeitos pasivos da taxa as empresas ou entidades, públicas ou privadas, que presten servizos ou exploten unha rede de comunicación no mercado, conforme ao previsto nos artigos 6 e concordantes da Lei 32/2003, de 3 de novembro, xeral de telecomunicacións.4. As empresas titulares das redes físicas, as cales non lles resulte aplicable o que se prevé nos apartados anteriores están suxeitas á taxa por ocupacións do solo, o subsolo e voo da vía pública, regulada na Ordenanza Fiscal correspondente.1. As obrigacións tributarias pendentes das sociedades e entidades con personalidade xurídica disoltas e liquidadas transmitiranse ós socios, copartícipes ou cotitulares, que quedarán obrigados solidariamente ata os límites seguintes: a) Cando non exista limitación de responsabilidade patrimonial, a contía íntegra das débedas pendentes b) Cando legalmente se limitase a responsabilidade, o valor da cota de liquidación que lles corresponda. Poderán transmitirse as débedas percibidas na data de extinción da personalidade xurídica da sociedade ou entidade, aínda que non estean liquidadas.2. As obrigacións tributarias pendentes das sociedades mercantís, en supostos de extinción ou disolución sen liquidación, transmitiranse as persoas ou entidades que sucedan, ou sexan beneficiarios da operación.3. As obrigacións tributarias pendentes das sociedades mercantís, ou entidades a que se refire o artigo 35.4 da Lei Xeral Tributaria, no caso de disolución das mesmas, transmitiranse ao destinatarios dos bens e dereitos das fundacións, ou aos partícipes ou cotitulares de ditas entidades.4. As sancións que procedan polas infraccións cometidas polas sociedades e entidades as cales se refiren os apartados anteriores esixiranse aos sucesores de aquelas, ata o límite dos valor da cota da liquidación que lles corresponda.5. Responderán solidariamente da débeda tributaria as persoas ou entidades seguintes: a) As que sexan causantes ou colaboren activamente na realización dunha infracción tributaria. A súa responsabilidade esténdese á sanción. b) Os partícipes ou cotitulares das entidades a que se refire o artigo 35.4 da Lei Xeral Tributaria, en proporción as súas respectivas participacións. c) Os que sucedan por calquera concepto na titularidade de explotacións económicas, polas obrigacións tributarias contraídas polo anterior titular e derivadas do seu exercicio Exceptúanse da responsabilidades as adquisicións efectuadas no procedemento concursal.6. Responderán subsidiariamente da débeda tributaria: a) Os administradores de feito ou de dereito das persoas xurídicas que non houberan realizado os feitos necesarios da súa incumbencia para o cumprimento das obrigas tributarias ata os limites seguintes: - Cando se cometerán infraccións tributarias responderán da débeda tributaria pendente e das sancións. - Nos supostos de cesamento das actividades, polas obrigas tributarias percibidas, que se encontran pendentes na data de cesamento, sempre que non tiveran feito o necesario para o seu pagamento ou tivesen tomado medidas causantes da falta de pagamento. b) Os integrantes da administración concursal e os liquidadores de sociedades e entidades que non tivesen realizado as xestións necesarias para o cumprimento das obrigas tributarias percibidas con anterioridade.7. A responsabilidade esixirase en todo caso nos termos e consonte co procedemento previsto na Lei Xeral tributaria.1. Cando o suxeito pasivo sexa o titular da rede que ocupa o solo, subsolo ou voo das vías públicas, mediante a que se produce o disfrute do aproveitamento especial do dominio público local, a base impoñible está constituída pola cifra de ingresos brutos procedentes da facturación que obteñan anualmente no termo municipal as empresas ou entidades sinaladas no artigo 3 desta Ordenanza.2. Cando para o disfrute do aproveitamento especial a que se refire o apartado anterior, o suxeito pasivo utilizase redes alleas, a base impoñible da taxa está constituída pola cifra de ingresos brutos obtidos anualmente no termo municipal minorada nas cantidades que deba aboar ó titular da rede, polo uso da mesma.3. Para os efectos dos apartados anteriores, teñen a consideración de ingresos brutos procedentes da facturación aqueles que, sendo imputables a cada entidade, tivesen sido obtidos pola mesma coma contraprestación polos servizos prestados neste termo municipal, en desenvolvemento da actividade ordinaria; só se excluirán os ingresos orixinados polos feitos ou actividades extraordinarias. A titulo enunciativo, teñen a consideración de ingresos brutos as facturacións polos conceptos seguintes: a) Subministracións ou servizos de interese xeral, propios da actividade da empresa que corresponden a consumos dos aboados efectuados no municipio. b) Servizos prestados aos consumidores necesarios para a recepción da subministración ou servizo de interese xeral propio do obxecto da empresa, incluíndo os enlaces na rede, posta en marcha, conservación, modificación, conexión, desconexión e substitución dos contadores ou instalación propiedade da empresa. c) Alugueres, cánones, ou dereitos de interconexión percibidos de outras empresas subministradoras de servizos que utilicen a rede da entidade que teñen a condición de suxeito pasivo. d) Alugueres que pagarán os consumidores polo uso dos contadores, ou outros medios utilizados na prestación da subministración ou servizo. e) Outros ingresos que se factures polos servizos resultantes da actividade propia das empresas subministradoras.4. Non se incluirán entre os ingresos brutos, para estes efectos, os impostos indirectos que gravan os servizos prestados nin as partidas ou cantidades cobradas por conta de terceiros que non constitúan un ingreso propio da entidade que é suxeito pasivo da taxa.5. Non teñen a consideración de ingresos brutos procedentes da facturación os conceptos seguintes: a) As subvencións de explotación ou de capital que as empresas poidan recibir. b) As indemnizacións esixidas polos danos e perdas, a menos que sexan compensación ou contraprestación polas cantidades non cobradas que se incluirán nos ingresos brutos definidos no apartado 3. c) Os ingresos financeiros, como xuros, dividendos e calquera outro de natureza análoga. d) Os traballos realizados pola empresa para o seu inmobilizado. e) As cantidades procedentes de alleamentos de bens e dereitos que formen parte do seu patrimonio.6. As taxas reguladas nesta Ordenanza esixibles ás empresas ou entidades sinaladas no artigo 3 desta Ordenanza, son compatibles con outras taxas establecidas, ou que poida establecer o Concello, pola prestación de servizos ou realización de actividades de competencia local, das que as mencionadas empresas sexan suxeitos pasivos.7. A contía da taxa determínase aplicando o 1,5 por 100 á base impoñible definida neste artigo.1. O período impositivo coincide co ano natural salvo os supostos de inicio ou cesamento na utilización ou aproveitamento especial do dominio público local necesario para a prestación da subministración ou servizo, casos nos que procederá aplicar o rateo trimestral, conforme as seguintes regras: a) Nos supostos de altas por inicio de actividade, liquidarase a cota correspondente aos trimestres que restan para finalizar o exercicio, incluído o trimestre no que ten lugar a alta. b) No caso de baixas por cese de actividade, liquidarase a cota que corresponda aos trimestres transcorridos dende o inicio do exercicio, incluíndo aquel no que se orixina o cesamento.2. A obriga de pagamento da taxa regulada nesta Ordenanza nace nos momentos seguintes: a) Cando se trata de concesións ou autorizacións de novos aproveitamentos, no momento de solicitar a correspondente licenza. b) Cando o disfrute do aproveitamento especial a que se refire o artigo 1 desta ordenanza non requira licenza ou autorización, dende o momento en que se iniciou o citado aproveitamento. Para tal efecto, entendese que comezou o aproveitamento especial cando se inicia a prestación de servizo ós usuarios que o soliciten.3. Cando os aproveitamentos especiais do solo, subsolo e voo das vías públicas se prolonguen durante varios exercicios, a remuneración da taxa terá lugar o 1 de xaneiro de cada ano e o período impositivo comprenderá o ano natural.1. Establecerase o réxime de autoliquidación para cada tipo de subministración, que terá periodicidade trimestral e comprenderá a totalidade dos ingresos brutos facturados no trimestre natural ó que se refira. O cesamento na prestación de calquera subministración ou servizo de interese xeral, comporta a obriga de facer constar esta circunstancia na autoliquidación do trimestre correspondente así como a data de finalización.2. Poderase presentar a declaración final o último día do mes seguinte o inmediato hábil posterior a cada trimestre natural. Presentarase ó Concello unha autoliquidación para cada tipo de subministración efectuado no termo municipal, especificando o volume de ingresos recibidos por cada un dos grupos integrantes da base impoñible, segundo o detalle do artigo 5.3 desta Ordenanza. A especificación referida ó concepto previsto na letra c) do mencionado artigo, incluirá a identificación da empresa ou empresas subministradoras de servizos aos que se facturaran cantidades en concepto de peaxe. A contía total de peaxe de ingresos declarados polas subministracións a que se refire o apartado a) do mencionado artigo 5.3 non poderá ser inferior á suma dos consumos rexistrados en contadores u outros instrumentos de medida, instalados neste Municipio.3. As empresas que utilicen redes alleas deberán acreditar a cantidade satisfeita aos titulares das redes co fin de xustificar a minoración de ingresos a que se refire o artigo 5.2 da presente Ordenanza. Esta acreditación acompañarase da identificación da empresa ou entidade propietaria da rede utilizada.4. Expedirase un documento de ingreso para o interesado, que lle permitirá satisfacer a cota nos lugares e prazos de pagamento que se indiquen. Por razón de custo e eficacia, cando da declaración trimestral dos ingresos brutos se derive unha liquidación de cota inferior a 6 euros, acumularase á seguinte.5. A presentación das autoliquidacións despois do prazo fixado no punto 2 deste artigo comportará a esixencia de sobretaxa de extemporaneidade, segundo o que prevé o artigo 27 da Lei Xeral Tributaria.6. A empresa “Telefónica de España, S. A. U.” a cal cedeu Telefónica, S. A. os diferentes títulos habilitantes relativos a servizos de telecomunicacións básicos en España, non deberá satisfacer a taxa porque o seu importe queda englobado na compensación do 1,9% dos seus ingresos brutos que satisface a este Concello. As restantes empresas do “Grupo Telefónica”, están suxeitas ó pagamento da taxa regulada nesta Ordenanza.1. A falta de ingreso da débeda tributaria que resulta da autoliquidación correcta da taxa dentro dos prazos establecidos nesta ordenanza, constitúe infracción tributaria tipificada no artigo 191 da Lei Xeral Tributaria, que se cualificará e sancionará segundo dispón no mencionado artigo.2. O resto de infraccións tributarias que se poidan cometer nos procedementos de xestión, inspección e recadación desta taxa tipificaranse e sancionaranse de acordo co que se prevé na Lei Xeral Tributaria, no Regulamento Xeral das actuacións e os procedementos de xestión e inspección tributarias, aprobado por Real Decreto 1065/2007 e na Ordenanza Xeral de Xestión, Inspección e Recadación dos Ingresos de dereito Públicos municipais.3. A falta de presentación de forma completa e correcta das declaración e documentos necesarios para que se poida practicar a liquidación desta taxa constitúe unha infracción tributaria tipificada no artigo 192 da Lei Xeral Tributaria, que se cualificará e sancionará segundo dispón o mencionado artigo. Disposición adicional 1ª. Modificación adicional dos preceptos da ordenanza e das referencias que fai á normativa vixente, con motivo da promulgación de normas posteriores. Os preceptos desta Ordenanza fiscal que, por razón sistemáticas reproduzan aspectos da lexislación vixente e outras normas de desenvolvemento, e aquelas nas que se fagan remisións a preceptos desta, entenderase que son automaticamente modificados e/ou substituídos, non momento en que se produza a modificación dos preceptos legais e regulamentarios de que traen causa. Queda derrogada a partir da data en que rexa a presente ordenanza, a ordenanza reguladora da taxa por aproveitamento especial do dominio público local, a favor de empresas explotadoras de servizos de subministracións de interese xeral, aprobada polo Pleno da Corporación e publicada no BOP nº 248 do 20 de novembro de 2009. A presente Ordenanza final, aprobada provisionalmente polo Pleno da Corporación en sesión realizada o 29 de maio de 2013, quedou definitivamente aprobada despois de transcorrido o período de exposición pública sen reclamacións, rexerá dende o día 1 de xaneiro de 2013 e manterase vixente ata a súa modificación ou derrogación expresa. Cabanas 19 de agosto de 2013. O Alcalde. Asdo. Germán Castrillón Permuy.